Newsgroup: italia.trieste.discussioni
Titolo: Risiera 2

Stamattina go fatto un giretto al tavolare.
Nei microfilm risulta registrà el 4 aprile 1944 un atto de vendita  de una
serie de beni immobili da parte della Pilatura de Riso a
Giovanni Scaramangà 10/150
Ernesto Merk 10/150
Roberto Piazza 5/150
Anna Daddi in Piazza 5/150
Carlo Kukler 5/150
Massimiliano Kukler 5/150
Giorgio Kukler 5/150
Maria Turk in Wenegast 2/150
Frida Wegenast 3/150
Guglielmo Wegenast 3/150
Bruno Grioni 4/150
Giacomo Grioni 4/150
Giorgio Grioni 4/150
Guido Grioni 4/150
Mario Tripcovich 24/150
Oliviero Tripcovich 20/150
Maria Tripcovich 20/150
Maurizio Prnat 12/150
El prezzo pattuì xe sta de 1.842.097,45
Nell'atto se leggi la formula  "venduta con usi, pertinenze, diritti e
servitù, come dalla venditrice fisicamente e tavolarmente posseduto e goduto
e come dagli acuirenti visitato e trovato di loro gradimento"
Evidentemente la formula xe de rito ma comunque indica una responsabilità de
chi compra.
Dito questo va ditto che la vendita riguarda una ventina de partite
tavolari,a lcune insignificanti (un torrente, el suolo de una verrovia, ecc)
alcune de valor.
Devo passar una mattina al tavolare per aver un schema definito e no voio
rivar a conclusioni, anche se in parte ieri lo go fatto sull'onda del schifo
ad apprender una storia del genere.
I nomi xe solo un punto de partenza perchè me piasessi rivar a capir cosa
che i ga comprà, che fine ga fato le varie partite, chi iera i altri meno
famosi, cosa se successo co la fabbrica, ad esempio se i ga incassà affitti.
Vederemo e tireremo le somme, come dito no voio tirarle adesso perchè faria
el paio con chi didi "i  iera brave persone".
Secondo mi, ripeto, comunque la risiera la vivemo come qualcosa che "ga fato
i altri" mentre son sicuro, e no pol esser altrimenti.
Me vien in mente la canzone di Maggio de De Andrè "per quanto voi vi
crediate assolti
siete per sempre coinvolti"
Fulvio

 famosi, cosa se successo co la fabbrica, ad esempio se i ga incassà
affitti.
apunto quel che son curiosa anca mi de saver.
e anche se i stessi beni xe restadi nele famiglie, o se i li ga vendudi dopo
la guera e chi che li ga compradi dopo.
La Risiera adesso xe monumento nazional, quindi imagino che la sia statale o
comunale, te poderia andar al indrio e veder de chi la xe stada comprada o
espropriada.
Fulvio ne sta diventando detective.
-- 
Elisabetta Marcovich

 Fulvio ne sta diventando detective.
Per andar al tavolare sicruo ghe vol, no xe cusì lineare. menomal che venti
e passa anni fa gavevo studià de perito edile e qualcosa me ricordo!!!
Comunque me affascina sta storia anche perchè son convinto che sia un lato
sconto de Trieste quel dei rapporti tra città e  risisera
Grazie per le precisazioni sui cognomi, verificherò perchè el microfil xe
sai malmesso e no se riva a far nianche copie decenti
Fulvio

 afari con i ex proprietari dela Risiera??
Sto "mistero" me incuriosisi sempre più. No savevo la data de inaugurazione
(con la cremazion dei 70 fuciladi al poligono de opicina).
Comuqnue anche se i gavessi fato affari, me par quantomeno ingenuo e
superficiale questo modo de far affari. Va ben che "pecunia non olet" ma in
questo caso la spuzza la sento forte!!
Fulvio

 Fulvio


No go notizie de questo genere. L'unica roba xe che el campo funzionava da 6
mesi e che lori fa questo acquisto che vien registrado proprio el giorno
dell'avvio del forno (sicuramente xe causale ma me par simbolico).
Spero de rivar a approfondir, prima de tutto zercando tutte le informazioni
al tavolare, ma come go dito ghe vol el suo tempo perchč l'acquosto riguarda
6 partite tavolari a Servola e 9 a Santa Maria Maddalena inferiore. Da quel
che go visto consultando qualche libro tavolare alcune de queste particelle
xe insignificanti (la 1522 per esempio xe el letto de un torrente). Per
altre se  trova anni dopo che le se diventade del demanio (delle ferrovie
perņ).
Stamattina perņ no rivavo a fermarme troppo perchč bisogna passarghe meza
giornada bona. Adesso sarņ via de Trieste n 10 giorni ma dopo vado avanti e
ve tegno informai.
Fulvio

 Fulvio
Fulvio,
no voio anticipar le conclusioni a questa storia, ma me par che la data 
de vendita de la pileria, aprile 1944, ne pol dar qualche idea. No 
credo che in quela data i tedeschi gaveva za deciso de usar la Risiera 
come campo de sterminio e prigionia. Se no me sbaglio, la banda del 
Aktion Reinhard se trasferisi (praticamente in bloco) qualche mese 
dopo, durante l'estate del 44. Mi go l'impresion che la gente che te 
menzioni ga visto la posibilitá de far un afar, senza imaginar quel che 
pasará fra qualche mese.
Disemo che sto avocato che gavaria dito, "vardé, i tedeschi xe 
interesadi in quel stabilimento e i lo vol utilizar per fini civili e/o 
militari. Lori quando i confisca, i paga e i paga ben. Ghe xe la 
posibilitá de ciapar dei bei soldini."
Mi go l'impresion che un mucio de benestanti triestini i gaveva visto 
l'arivo dei tedeschi con simpatia. La magioranza dei capi (se no tuti) 
de la nova aministrazion iera austriaci e i gaveva savudo aprofitar de 
la nostalgia dei tempi dorati dela Defunta. In un certo qual modo, iera 
un ritorno ai anni de prima de la guera del 1914-18, coi uficiai 
tedeschi eleganti e educati pasegiando per el corso.
In parte, se tornava a la Trieste multicultural e multinazional de 
prima. Credo che sia significativo ricordar che i tedeschi durante la 
ocupazion ghe dava, per la prima volta dopo tanti anni, la oportunitá a 
la comunitá slovena de participar a la aministrazion de la citá. (Se 
dopo i maza sloveni a Trieste e in Istria, no i li maza perché slavi, 
ma bensí per partigiani)
Se ga sempre parlado dei triestini che i gaveva colaborado coi 
tedeschi, anca se no se ga (per quel che so) una idea de quanti e de 
chi che iera. Senza voler asolver o condanar nisun, mi go l'impresion 
che tanti iera in bona fede. Se vedemo con la otica de quei mesi, i 
ocupanti tedeschi podeva preanunciar una ritorno de la citá ai fasti de 
30 anni prima, particolarmente con el porto che seria diventado (ancora 
una volta) el unico porto sul Mediteraneo de una futura Grande 
Germania. A parte che la prima impresion saria stada una de serietá e 
eficienza che se contraponeva con i anni de aministrazion italiana e 
fascista, che per tanti no se podeva paragonar con el sistema che 
gavevimo conosudo.

 l'arivo dei tedeschi con simpatia.
Come go dito in un primo post el giudizio pol spaziar tra ingenui, senza
scrupoli o collusi con un regime sanguinario.
In ogni caso no me par che i ghe vien fora ben!!
Fulvio

 l'arivo dei tedeschi con simpatia.
un mucio me par tanto, ma penso che gaverą acetado i gnochi tre  categorie
de persone:
1 Quei che ghe credeva sul serio al fascismo, ala Grande Italia, ala Patria,
al Onore ( per lori el 8 setembre xe stado un tradimento, come piantar i
nostri aleati e andarse a consegnar ai nostri ex nemici? che po con La guera
continua de Badoglio se gavemo fato nemici sia i aleati che i crucchi) e che
continuava a veder nei tedeschi  i nostri aleati
2 Quei che iera austriacanti e che come che te disi ti sperava nel ritorno
dela situazion de Trieste grande porto dela nova Grande Germania
3 i soliti italiani oportunisti ma macachi che pensava ancora che gavessi
vinto i crucchi e che iera meo tacarse al carro del vincitor.
Penso perņ che moltissimi gaveva capido che bruta gente che iera i nazi e no
spetava altro che la guera finissi sperando che i aleati vinzi.
( comunque, tanto per dir, per Fulvio, un cugin de mio papą ebreo milanese
xe morto a Auschwitz con tuta la sua famiglia, ma se ga savudo solo dopo la
guera- go trovado le carte in un cassetin de mia nona ma visto che xe robe
ssai brute go leto e  po go brusado tuto)
-- 
Elisabetta Marcovich

 ssai brute go leto e  po go brusado tuto)
No go capì ne el motivo della citazion, ne perchè te ga brusado tutto, la
pezo roba pel rispetto de chi xe morto xe "brsusar i ricordi"
Fulvio

 pezo roba pel rispetto de chi xe morto xe "brsusar i ricordi"
i ricordi del bel resta nela memoria, i ricordi dele robe brute no fa ben
ricordar.
-- 
Elisabetta Marcovich


Sinceramente no te seguo, no vedo el nesso. Se te gavessi dito a Auschwitz
no i savav de Auschwitz ma Milano...me par sempre el solito tentativo de
minimizzar.
Fulvio


Si sapeva che i Tedeschi deportavano gli ebrei "a San Sabba" inteso come
luogo di concentramento.
Credo che nessuno sapesse di campo di sterminio.


no me par proprio; gavevo 7 ani ma me ricordo l'entusiasmo del ribalton
 nel '43; iero al cine nazionale e se ga impiza' le luci e xe tuti uscidi a
far
festa; co xe vignu zo i gnochi xe sta pezo che una docia gelada, salvo
 forsi per pochissimi ma certo no artigiani e commercianti; sarà sta qualche
militar e quei che i ciamava 'fascistoni', quei che no se podeva fidarse a
parlar
 davanti de lori; xe sta quasi tanto bruto che quando che xe rivadi i
titini;
e cussi xe sta per la grande magioranza dei triestini che ve piasi o no
ciao
sergio

 Credo che nessuno sapesse di campo di sterminio.
Il fumo del camino?
-- 
pandolo

 e che iera meo tacarse al carro del vincitor.
I tedeschi hanno cominciato a prenderle già nel '42, El 
Alamein e Stalingrado: inizio della fine, ma allora non si 
sapeva; non so se nel '43 si avevano ancora speranze; nel 
'44 ormai era chiaro, credo, come finiva.
-- 
pandolo

 e che iera meo tacarse al carro del vincitor.
